paragraph_text: Sadržaj novina umnogome je bio propagandne naravi radi podizanja morala. Bile su to razne političke izjave i uljepšana izvješća s bojišta u Europi, Africi i na Tihom Oceanu. Bilo je još nekih tema iz ratne svakodnevnice dubrovačkog kraja. Uređivačka se politika izmijenila nakon velikih promjena na bojištu, jer su suradnici dobro znali stvarno stanje. Nakon što su se Saveznici uspješno iskrcali u Normandiji i također uspješno obranili i proširili mostobran te naprjedovali prema Njemačkoj, sve više prostora zadobile su lakše neratne teme: iz povijesti dubrovačkog kraja, gospodarstvo, zdravlje, beletristički prilozi, nagradni natječaji i humoristične rubrike. Ipak, ne izostaju tekstovi u kojima se s euforijom uljepšano prikazuju i preuveličavaju uspjesi Osovinskih sila.Damir Račić: [http://glasgrada.hr/lokalni-tisak-iz-1944-godine/ ''Lokalni tisak iz 1944. godine''], Glas Grada, 19. lipnja 2015. (pristupljeno 23. travnja 2017.) Priloge iz dubrovačke povijesti pisao je don Niko Gjivanović.